Gotfrīds Mīlbergs

Gotfrīds Mīlbergs (pazīstams arī ar pseidonīmu Skuju Frīdis;  — ) bija Latvijas dzejnieks, rakstnieks un politiķis, Latvijas iekšlietu ministrs (1933—1934), Latvijas Jaunsaimnieku un sīkgruntnieku partijas biedrs. 
Pēc Latvijas okupācijas deportēts uz PSRS un nošauts 1942. gadā.

 Biogrāfija 
G. Mīlbergs dzimis  Valkas apriņķa Alūksnes pagasta "Sprogās". No 1896. līdz 1902. gadam mācījies Alūksnes pagastskolā un draudzes skolā, 1907. gadā absolvējis Valkas pilsētas skolas pedagoģiskos kursus, 1909. gadā ieguvis mājskolotāja tiesības.

No 1907. līdz 1910. gadam strādājis par skolotāju dažādās Vidzemes vietās. No 1911. līdz 1915. gadam laikraksta "Jaunā Dienas Lapa" korektors, vēlāk redkolēģijas loceklis. No 1919. līdz 1925. gadam ierēdnis Latvijas armijā. 1924. gadā izdevis romānu "Sidrabota saule lec", kas tiek uzskatīts par pirmo zinātniskās fantastikas darbu latviešu literatūrā.

1925. gadā piedalījies 2. Saeimas vēlēšanās, ievēlēts no Latvijas Jaunsaimnieku un sīkgruntnieku partijas saraksta, darbojies bibliotēkas, kara lietu, mandātu un redakcijas komisijās. 1928. gadā ievēlēts 3. Saeimā, strādājis kara lietu, mandātu, redakcijas un publisko tiesību un valsts pārvaldes iekārtas komisijās. 1931. gadā ievēlēts 4. Saeimā, strādājis kara lietu, lauksaimniecības, kā arī redakcijas un bibliotēkas komisijās. Darbojies kultūras fonda domē un Lāčplēša Kara ordeņa domē.

1933. gada martā kļuvis par iekšlietu ministru Jaunsaimnieku un sīkgruntnieku partijas vadītāja Ādolfa Bļodnieka vadītajā valdībā. Amatā bijis nepilnu gadu, līdz valdības demisijai. 1941. gadā, Padomju okupācijas apstākļos, izsūtīts no valsts un ieslodzīts Usoļjes labošanas darbu nometnē.  viņam tika piespriests nāvessods nošaujot. Tas tika izpildīts .

 Bibliogrāfija 
 Dzeja 
 Akordi iz sajūtu pasaules (1908) 
 Sirdsmaldi (1934)

 Lugas 
 Skolmeistars (1909)
 Zaglis (1909)
 Bailes no sievas (1910)

u.c.

 Proza 
 Zem saules (1912)
 Mīla un māņi (1923)
 Vīri un sievas (1923)
 Zelta raktuvēs (1923)
 Divas liesmas (1923)
 Sidrabota saule lec (1924)
 Daugavas vanadzēns (1926)

 Atsauces 

Kategorija:1887. gadā dzimušie
Kategorija:1942. gadā mirušie
Kategorija:Alūksnes novadā dzimušie
Kategorija:Latvijas Jaunsaimnieku un sīkgruntnieku partijas politiķi
Kategorija:Latvijas iekšlietu ministri
Kategorija:2. Saeimas deputāti
Kategorija:3. Saeimas deputāti
Kategorija:4. Saeimas deputāti
Kategorija:Latviešu rakstnieki
Kategorija:Latviešu valodā rakstošie
Kategorija:Latvijas dzejnieki
Kategorija:Latvijas rakstnieki
Kategorija:Padomju represijās nogalinātie
Kategorija:Ar nāvi sodītie politiķi